[{"text_idx": "#000001", "text": "Yma cewch wybodaeth a chyngor am geisio am le i ysgol feddygol"}, {"text_idx": "#000002", "text": "Mae criw o feddygon Prifysgol Caerdydd wedi creu pecyn wedi\u2019i anelu tuag at ddisgyblion blwyddyn 10 ac i fyny."}, {"text_idx": "#000003", "text": "Mae ychydig o\u2019r wybodaeth yn benodol i brifysgol Caerdydd ond gall fod o ddefnydd mawr wrth geisio i brifysgolion eraill hefyd. Ceir hanesion myfyrwyr, cyngor ar baratoi, a rhestr o adnoddau defnyddiol sydd ar gael."}, {"text_idx": "#000005", "text": "Mae dangos bod ganddoch brofiad gwaith yn bwysig gan y bydd yn gyfle i chi ddangos bod ganddoch rinweddau pwysig, ac yn ymroddedig i yrfa mewn meddygaeth. Beth bynnag yw\u2019r profiad sydd ganddoch, gallwch ddewis agweddau ohono sy\u2019n berthnasol i\u2019ch cais, os ydio\u2019n waith gofal iechyd neu beidio."}, {"text_idx": "#000006", "text": "Er enghraifft gyda swydd mewn caffi gallwch adlewyrchu ar sud oedd rhaid gweithio mewn ti\u0302m a chyfarthrebu gyda\u2019r cyhoedd. Gall adlewyrchu ar brofiadau penodol fod yn ddefnyddiol, er enghraifft os ydych wedi cael problem neu her yn y gwaith. Wrth adlewyrchu ar sud y gwnaethoch ymateb gallwch ddangos eich bod yn arloesol ac aeddfed."}, {"text_idx": "#000007", "text": "Gall fod yn anodd cael profiad gwaith uniongyrchol gyda meddygon, felly peidiwch a phoeni os na lwyddwch \u2013 gall profiad mewn meysydd tebyg fod yn union mor ddefnyddiol. Dyma restr lle gallwch drefnu profiad gwaith;"}, {"text_idx": "#000008", "text": "Cartref hen bobl neu nyrsio"}, {"text_idx": "#000009", "text": "Mae llawer o feddygon teulu yn hapus i gynnig profiad gwaith i ddisgyblion a\u0302 diddordeb yn y maes, ond nid pawb. Felly i gael y cyfle gorau ceisiwch nifer y feddygfeydd. Ffoniwch y feddygfa a gofyn i siarad gyda\u2019r rheolwr, ac os ydyn yn fodlon disgwyliwch iddynt ofyn am lythyr cais a CV. Disgwyliwch hefyd orfod arwyddo cytundeb cyfrinachedd cyn cychwyn unrhyw brofiad gwaith."}, {"text_idx": "#000010", "text": "Mae nifer o ysbytai yn cynnal rhaglen profiad gwaith, ond eto nid pob un. Mae nifer o ffyrdd o ganfod os ydi eich ysbytu yn un ohonynt;"}, {"text_idx": "#000011", "text": "Ffonio yr ysbyty a gofyn i siarad gyda\u2019r adran is-raddedig (undergraduate)\nMynd ar wefan eich bwrdd iechyd"}, {"text_idx": "#000013", "text": "Mae cyrsiau ar gael yn benodol ar gyfer disgyblion sydd a\u0302 diddordeb mewn gyrfa feddygol. Gellir cael darlithoedd, gweithdai, profiad ymarferol, cyngor pellach ar geisio am le, ac ymarfer cyfweld. Maent yn gallu bod yn ddrud, a buasai rhaid teithio iddynt ac efallai aros dros nos os yw\u2019n bell neu fwy na diwrnod. Gallwch hyd yn oed fynd dramor a cael profiadau anghygoel mewn ysbytai gwahanol i\u2019n rhai ni yng Nghymru."}, {"text_idx": "#000014", "text": "Mae\u2019r Coleg Cymraeg yn rhedeg penwythnos preswyl yng Nglan Llyn, yn ogystal a sesiwn i ddarpar-feddygon fel rhan o\u2019r Gynhadledd flynyddol."}, {"text_idx": "#000017", "text": "Bydd gradd feddygol yn ddwys yn y pynciau gwyddonol, felly wrth reswm gofynnir cael graddau da yn y pynciau priodol. Oherwydd safon yr astudio bydd ei angen, yn ogystal a\u2019r gystadleuaeth am lefydd, fel arfer bydd angen graddau uchel. Dylswch fynd ar wefan y brifysgolion I ganfod union anghenion eu cyrsiau. Fel arfer bydd angen;"}, {"text_idx": "#000019", "text": "Os yw eich trydydd lefel A mewn pwnc sydd ddim yn wyddoniaeth peidiwch a phoeni \u2013 gall ddangos eich bod yn unigolyn amrywiol, diddorol."}, {"text_idx": "#000020", "text": "Os nad ydych wedi gwneud y pynciau gwyddonol sydd eu hangen, mae llawer o brifysgolion yn gwneud cwrs meddygaeth chwe mlynedd, gyda\u2019r flwyddyn gyntaf ychwanegol yn rhoi sylfaen ddigonnol i wneud gweddill y cwrs."}, {"text_idx": "#000021", "text": "UCAS yw\u2019r mudiad sy\u2019n gyfrifol am geisiadau i brifysgolion ym Mhrydain. Yno byddwch yn datgan pa gwrs yr hoffwch astudio yn ogystal a pha brifysgolion y byddwch yn ceisio amdanynt. Y rhan bwysicaf or ffurflen yma yw\u2019r datganiad personol. Mae hwn yn gyfle i chi;"}, {"text_idx": "#000022", "text": "Egluro pam yr ydych wedi dewis meddygaeth\nDweud pam yr ydych yn meddwl y gallwch fod yn feddyg da\nSo\u0302n am eich profiad gwaith a beth rydych wedi gael ohono\nSo\u0302n am ddawnau neu hobi\u0308au diddorol sydd ganddoch"}, {"text_idx": "#000023", "text": "Cofiwch bydd swyddogion y brifysgol yn darllen miloedd o ddatganiadau personol, felly meddyliwch sut y gallwch sefyll allan a bod yn unigryw. Bydd digonedd o bobl yn dweud eu bod eisiau \u201cgyrfa heriol sy\u2019n fy ngalluogi i helpu pobl a gweithio fel rhan o di\u0302m\u201d \u2013 i ddal sylw\u2019r darllenwr rhaid dweud pethau amlwg fel hyn mewn ffyrdd wahanol, sydd yn clymu fewn gyda gweddill y datganiad."}, {"text_idx": "#000024", "text": "Oes profiad (da neu ddrwg) ganddoch o gyswllt gyda\u2019r gwasanaethau gofal iechyd (personol, teulu, ffrind)? Ydy bod yn brif-ddisgybl wedi dangos yr her o arwain pobl a\u2019u cael i gyd-dynnu? A\u0302 gafoch brofiad (da neu ddrwg) tra\u2019n gweithio mewn swydd ha\u0302f sydd wedi datblygu rhywbeth ynddoch sy\u2019n berthnasol i yrfa feddygol? Oes hobi neu diddordeb diddorol ganddoch, ac ydych wedi ennill gwobr?"}, {"text_idx": "#000025", "text": "Mae\u2019r rhan fwyaf o brifysgolion bellach yn gofyn i geiswyr fod wedi eistedd yr arholiad UKCAT (UK Clinical Aptitude Test), a\u0302 eisteddir mewn canolfan Pearson Vue. Dydych ddim yn llwyddo neu\u2019n methu \u2013 yn hytrach defnyddiai\u2019r brifysgol eich sgo\u0302r fel rhan o\u2019u hasesiad cyffredinol."}, {"text_idx": "#000026", "text": "Nid yw\u2019n arholiad academaidd, yn hytrach yn asesu agwedd, rhesymeg, a iaith. Nid oes mo\u0302dd adolygu iddo, ond mae\u2019n syniad da bod yn gyfarwydd ac ymarfer. Mae digonnedd o gwestiynnau ymarfer i\u2019w cael ar y wefan Medic Portal. Yn y cwestiynnau ceir rhywbeth i\u2019w ddarllen yn gyntaf, e.e. erthygl, adroddiad, neu sefyllfa, yna ceir nifer o gwestiynnau. I ateb bydd rhaid dadansoddi, blaenoriaethu, neu roi barn o\u2019r testyn a ddarllenwyd."}, {"text_idx": "#000027", "text": "Mae\u2019r rhan fwyaf o brifysgolion bellach yn defnyddio\u2019r dull \u2018MMI\u2019 (Multiple Mini Interviews) i gyfweld am le i gwrs meddygaeth. Fel arfer ceir tua deg gorsaf sydd yn parhau am llai na deg munud. Ym mhob un bydd disgwyl i chi unai trafod pwnc neu wneud tasg. Edrychwch ar wefan y brifysgol i ganfod mwy am y trefniadau penodol yn eu MMI nhw, ond rhai pynciau cyffredin yw;"}, {"text_idx": "#000029", "text": "Wrth reswm mae sgiliau cyfathrebu yn cael eu hasesu drwy gydol y cyfweliadau. Cofiwch bod digonedd o ymgeiswyr gyda graddau da, profiad gwaith addas, datganiad personol da ayyb. Mae angen gallu cyfathrebu\u2019n naturiol i fod yn feddyg da, a\u2019r cyfweliadau yma yw\u2019r cyfle i chi ddangos eich bod yn gallu gwneud hyn."}, {"text_idx": "#000030", "text": "Bydd cyfwelai da yn ateb y cwestiwn yn strwythyrol gyda rhesymeg. Cofiwch bod hyn yn gyfle i chi ddangos eich hun! Meddyliwch sut y gallwch weu ychydig o\u2019ch profiadau neu rhinweddau da i fewn i\u2019ch ateb. Weithiau bydd ymgeiswyr yn \u2018sychu\u2019, hynny yw eu bod yn rhedeg allan o bethau i ddweud. Gall fod yn anodd i\u2019r cyfwelwr fod o gymorth yma, gan eu bod wedi cyfyngu yn aml i ail-adrodd beth sydd ar eu taflenni yn unig. Yn y sefyllfa yma eto gallwch so\u0302n am rywbeth oedd yn eich datganiad personol. Os nad ydych yn gallu ateb y cwestiwn a ofynwyd i chi, atebwch y cwestiwn y dymunwch fu wedi ei ofyn!"}, {"text_idx": "#000031", "text": "Pwrpas y dull yw i fod yn wrthrychol am yr ymgeiswyr, ac felly o anghenraid mae rhyddid y cyfwelwr i siarad yn rhydd wedi ei gyfyngu. Yn aml ceir y cyfwelwr ond gofyn cwestiynnau penodol sydd ar eu tafleni, felly gall fod yn anodd llywio\u2019r ymgeisydd yn o\u0302l os ydynt yn mynd i lawr y trywydd anghywir. Felly cofiwch wrando ar y cwestiwn yn astud, a cymerwch ychydig eiliadau i ffurfio ateb yn eich pen cyn siarad os ydych angen."}, {"text_idx": "#000032", "text": "Mae gan MedicPortal adran wych ar yr MMI, gyda mwy o gyngor am baratoi a chwestiynau ymarfer."}, {"text_idx": "#000037", "text": "Yn y Gymdeithas Feddygol rydym yn cymeryd eich preifatrwydd o ddifrif, a fe ddefnyddiwn eich gwybodaeth bersonol er mwyn gweinyddu a chysylltu gyda chwi gyda\u2019ch caniatad yn unig."}]